На основу члана 15. став 1. тачка 5) Закона о локалним изборима („Службени гласник РС“, бр. 129/07, 34/10-Одлука УС, 54/11, 12/20 и 16/20- аутентично тумачење),

Изборна комисија општине Жабари, на седници одржаној дана 04.03.2020. године, донела је

**О Д Л У К У**

**о облику и садржини образаца за подношење изборних листа кандидата за одборнике**

**Скупштине општине Жабари на изборима**

**расписаним за 26. април 2020. године**

Члан 1.

Овом Одлуком прописују се назив, изглед и садржина обрасца изборне листе и других образаца који се достављају Изборној комисији општине Жабари приликом подношења изборних листа кандидата за одборнике Скупштине општине Жабари у поступку спровођења избора за одборнике Скупштине општине Жабари, на изборима расписаним за 26. април 2020. године.

Члан 2.

Обрасци потребни за подношење изборних листа из члана 1. ове одлуке су:

1. изборна листа кандидата за одборнике Скупштине општине Жабари ( Образац ОЖ-1/2020);
2. изјава којом се прихвата кандидатура за одборника Скупштине општине Жабари (Образац ОЖ-2/2020);
3. сагласност носиоца изборне листе да пристаје да буде носилац изборне листе кандидата за одборнике Скупштине општине Жабари (Образац ОЖ-3/2020);
4. овлашћење да се поднесе изборна листа кандидата за одборнике Скупштине општине Жабари (Образац ОЖ-4/2020);
5. потврда о изборном праву бирача који оснива групу грађана не старија од шест месеци, на обрасцу надлежног органа;
6. потписи бирача који својим потписима подржавају изборну листу кандидата за одборнике Скупштине општине Жабари (Образац ОЖ-5/2020);
7. изјава бирача да подржава изборну листу кандидата за одборнике Скупштине општине Жабари (Образац ОЖ-6/2020);
8. уверење о држављанству за кандидата за одборника Скупштине општине Жабари не старије од шест месеци на обрасцу надлежног органа;
9. потврда о пребивалиштву на територији општине Жабари кандидата за одборника не старија од шест месеци на обрасцу надлежног органа.

Члан 3.

Обрасци који су прописани чланом 2. ове одлуке чине њен саставни део.

Члан 4.

Појмови употребљени у овој одлуци и свим обрасцима у граматичком мушком роду, подразумевају природни мушки и женски род лица на која се односе.

Члан 5.

Ова одлука ступа на снагу даном објављивања у „Службеном гласнику општине Жабари“ и исту објавити и на итернет презентацији општине Жабари.

Број: 013-03/20-01

Дана: 04.03.2020.год.

Жабари

**ИЗБОРНА КОМИСИЈА ОПШТИНЕ ЖАБАРИ**

**Председник Комисије**

**адв. Небојша Мисић, с.р.**